เรื่องร้องเรียน: บริเวณถนนบางเชือกหนังช่วงริมกำแพงด้านหลังหมู่บ้านบางกอก บูลเลอวาร์ด ซิกเนเจอร์สาธร ราชพฤกษ์ มีสุนัขจรจัดเป็นฝูงมากกว่าสิบตัวและยังมีลูกเล็กๆเพิ่มจำนวนขึ้น เนื่องจากสุนัขเหล่านี้มากับคนงานในแคมป์คนงานที่เคยอยู่ปากทางหมู่บ้านธนทรัพย์ด้านหลัง แคมป์คนงานได้รื้อถอนไปเมื่อต้นเดือนแต่ไม่ได้นำสุนัขไปด้วย จึงหลงเหลือแพร่พันธุ์โดยไม่มีเจ้าของหรือคนเลี้ยงประจำ เป็นที่หวาดกลัวของประชาชนที่สัญจรผ่านไปมา บางครั้งก็กัดกันเพื่ออาหารเป็นที่เวทนา เกรงว่าจะเป็นแหล่งเพาะเชื้อพิษสุนัขบ้า ถนนเส้นนี้เป็นทางสัญจรทั้งการเดินเท้าของพระภิกษุและนักเรียนรวมทั้งประชาชนที่เดินออกกำลังกาย ทั้งยังเป็นทางผ่านขบวนจักรยานของนักท่องเที่ยวต่างชาติและรถต่างๆ จึงขอหน่วยงานมาจับเพื่อนำไปในสถานที่เหมาะสมต่อไป
การดำเนินการของเจ้าหน้าที่: ดำเนินการเสร็จสิ้น เนื่องจากไม่สามารถติดต่อผู้ร้องได้ครับ
ความเห็นของผู้แจ้ง: จากการพูดคุยกับไกด์บางท่านที่นำนักท่องเที่ยวต่างชาติ (ยุโรป) ปั่นจักรยานในเส้นทางท่องเที่ยวเชิงนิเวศน์ มีความกังวลในกรณีที่เจ้าหน้าที่ กทม จะนำสุนัขจรจัดกลับมาไว้ที่เดิมหลังทำหมัน เพราะแต่ละอาทิตย์มีขบวนจักรยานผ่านหลักร้อยคัน มีการถ่ายทอดสดผ่านโซเชียลมีเดีย และขบวนจักรยานมักขับผ่านช่วงเช้าเพื่อหลบแดดและความร้อน ซึ่งมักเป็นเวลาที่ฝูงสุนัขออกมาจากที่ซ่อนเผื่อหาอาหาร เกรงว่า ถ้าเกิดการไล่กวดจักรยานของนักท่องเที่ยวจนเกิดอุบัติเหตุหรือนักท่องเที่ยวได้รับบาดเจ็บใดๆที่มีสาเหตุมาจาดฝูงสุนัข จะเป็นหายนะของการท่องเที่ยวที่ทางกรุงเทพมหานครมีนโยบายในการส่งเสริม จึงเรียนมาเพื่อโปรดพิจารณาพิเศษเพื่อให้ถนนช่วงนี้เป็นถนนปลอดสุนัขจรจัดเพื่อลดความเสี่ยงดังกล่าว และเป็นการป้องกันชื่อเสียงของหน่วยงานหน่วยสัตวแพทย์ ฝ่ายอยามัย กทมที่ตั้งใจทำงานอย่างยิ่งตลอดมา ขอบพระคุณล่วงหน้า
พื้นที่: แขวงบางเชือกหนัง เขตตลิ่งชัน กรุงเทพมหานคร